ముల్లంగి వేపుడు ఎలా తయారు చేస్తాం?
ముల్లంగి వేపుడు కి కావలసిన పదార్ధాలు మరియు తయారు చేసే విధానం ఇక్కడ ఇవ్వబడింది.

కావలసినవి:
1. ముల్లంగి - నాలుగు
2. బంగాళదుంపలు - రెండు
3. టొమాటోలు - రెండు
4. ఉల్లిపాయ - ఒకటి
5. అల్లం - చిన్నముక్క
6. వెల్లుల్లి - ఎనిమిది రెబ్బలు
7. ఎండుమిర్చి - మూడు
8. జీలకర్ర - అర టీస్పూన్
9. కారం - అర టీస్పూన్
10. ధనియాల పొడి - అర టీస్పూన్
11. ఇంగువ - చిటికెడు
12. ఉప్పు - రుచికి తగినంత
13. వాము - అర టీస్పూన్.

తయారీ విధానం:
1. ముల్లంగి, బంగాళదుంపల పొట్టు తీసి శుభ్రంగా కడగాలి
2. తరువాత వాటిని ముక్కలుగా కట్ చేసుకోవాలి
3. స్టవ్పై పాన్ పెట్టి నూనె వేసి కాస్త వేడి అయ్యాక ఇంగువ, జీలకర్ర, వాము, ఎండుమిర్చి, అల్లం, వెల్లుల్లి రెబ్బలు వేసి వేగించాలి
4. తరిగిన ఉల్లిపాయలు, టొమాటో ముక్కలు, తగినంత ఉప్పు వేసి  కలపాలి
5. కాసేపు ఉడికిన తరువాత పసుపు, ధనియాల పొడి, కారం వేసుకోవాలి
6. ఇప్పుడు ముల్లంగి, బంగాళదుంపల ముక్కలు వేసి మరో ఐదు నిమిషాల పాటు వేగించాలి
7. గ్రేవీ కావాలనుకుంటే కొద్దిగా నీళ్లు పోసుకోవచ్చు
8. చిన్నమంటపై అరగంటపాటు ఉడికించిన తరువాత కొత్తిమీర వేసుకుని అన్నంతో పాటు వడ్డించాలి.